U-I-163/09
Natisni
Opravilna št.:
U-I-163/09
Datum odločitve:
11. 11. 2009
ECLI:
ECLI:SI:USRS:2009:U.I.163.09
Akt:
Zakon o pokojninskem in invalidskem zavarovanju (Uradni list RS, št. 109/06 – ur. p. b.) (ZPIZ), 407. čl.
Izrek:
Pobuda za začetek postopka za oceno ustavnosti 407. člena Zakona o pokojninskem in invalidskem zavarovanju (Uradni list RS, št. 109/06 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Emil Lipovec, Ljubljana
Datum vloge:
12. 6. 2009
Vrsta odločitve:
sklep
Vrsta rešitve:
zavrženje
Dokument:
US28912
Dokument v PDF obliki:
U-I-163-09.pdf
80 KB
Prenesite datoteko
U-I-163/09-6
11. 11. 2009
SKLEP
Ustavno sodišče je v postopku za preizkus pobude odvetnika Emila Lipovca, Ljubljana, na seji 11. novembra 2009
sklenilo:
Pobuda za začetek postopka za oceno ustavnosti 407. člena Zakona o pokojninskem in invalidskem zavarovanju (Uradni list RS, št. 109/06 – ur. p. b.) se zavrže.
Obrazložitev
1. Pobudnik izpodbija v izreku tega sklepa navedeni predpis. Izrecno ne navaja, s katerimi določbami Ustave naj bi bila izpodbijana določba v neskladju, po vsebini pa zatrjuje neskladje izpodbijane ureditve z načelom zaupanja v pravo (2. člen Ustave) in z načelom enakosti pred zakonom (drugi odstavek 14. člena Ustave). V utemeljitev pravnega interesa navaja, da izpodbijana določba vpliva na položaj njegovih strank.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Pobudnik vlaga pobudo v svojem imenu. Pravni interes za pobudo pa utemeljuje z navedbo, da je položaj njegovih strank v postopkih za priznanje pravic iz pokojninskega in invalidskega zavarovanja odvisen od ugodne rešitve te pobude. S tem pa glede na prvi odstavek 24. člena ZUstS ne izkazuje pravnega interesa za oceno skladnosti izpodbijane določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik